

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 400-01/23-01/10**

**URBROJ: 2186-3-02-23-1**

**Cestica, 20.03.2023.**

Na temelju članka 82. Stavak 2. Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19) i članka 28. Statuta Općine Cestica (Službeni vjesnik Varaždinske županije 13/21), Općinsko vijeće Općine Cestica na svojoj 12. sjednici održanoj dana 20. ožujka 2023. godine donosi

**ODLUKU**

**o pokriću manjka prihoda i primitaka za 2022. godinu**

**Članak 1.**

Ovom odlukom utvrđuje se rezultat poslovanja, raspodjela rezultata, te način pokrića manjka prihoda i primitaka iskazanog u financijskim izvještajima o izvršenju Proračuna Općine Cestica za 2022. godinu, u iznosu od 6.321.523,91 kuna.

**Članak 2.**

 Općina Cestica na dan 31. prosinca 2022. godine u svojim poslovnim knjigama ima iskazana slijedeća stanja viškova, odnosno manjkova prihoda: višak prihoda poslovanja 3.575.106,25 kuna, manjak primitaka od financijske imovine 410.873,21 kuna, manjak prihoda od nefinancijske imovine 4.245.571,20 kuna.

 Preneseni rezultat iz 2021. godine iznosi od -5.240.185,75 kuna.

**Članak 3.**

Ostvareni višak prihoda poslovanja raspodjeljuje se za pokriće iskazanog manjka prihoda od prodaje nefinancijske imovine.

Rezultat poslovanja tekuće godine u iznosu od -1.081.338,16 kuna pribraja se rezultatu poslovanja prethodnih godina što čini ukupan rezultat poslovanja Općine Cestica na dana 31.12.2022. godine u iznosu od **-6.321.523,91** kuna.

**Članak 4.**

 Proračunski manjak Općine Cestica u iznosu od **-6.321.523,91** kuna uvrstiti će se u Izmjene i dopune Proračuna Općine Cestica za 2023. godinu i pokriti će se iz prihoda i primitaka ostvarenih u 2023. godini.

**Članak 5.**

 Odluka o pokriću manjka prihoda i primitaka za 2022. godinu stupa na snagu osmog dana o dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.